**ΕΠΟΙΚΟΔΟΜΙΚΑ ΠΕΡΙΒΑΛΛΟΝΤΑ ΜΑΘΗΣΗΣ**

**ΜΕ ΧΡΗΣΗ ΤΠΕ**

**ΕΡΓΑΣΙΑ Ε4: ΒασικέςιδέεςτουCSCL**

Κιουτσιούκη Δήμητρα, 485

Παλάσκας Αλέξανδρος, 439

Κριτική: Βαβάμη Μαρία - Κιουμουσίδου Μαρία

|  |  |
| --- | --- |
| 1: More interaction balances less individualization | |
| Υποστηρικτής:Αλέξανδρος | **Κριτικός: Δήμητρα** |
| Κατά το παρελθόν τα προγράμματα και τα περιβάλλοντα τους είχαν δημιουργηθεί για ατομική χρήση. Η ανάγκη εκσυγχρονισμού των μαθημάτων με την εισαγωγή των Η/Υ στην εκπαίδευση, είχε ως αποτέλεσμα να χρησιμοποιούν την ηλεκτρονική εφαρμογή δύο μαθητές αντί του ενός και τα αποτελέσματα ήταν ενθαρρυντικά. Αυτό σημαίνει ότι είναι πολύ πιθανό, αν το περιβάλλον (της εφαρμογής) επιτρέπει την αλληλεπίδραση μεταξύ των συμμαθητών, να εμφανιστούν καλύτερα μαθησιακά αποτελέσματα. Και αυτό, γιατί υπάρχει η δυνατότητα ανταλλαγής απόψεων για τις διαδικασίες που καλούνται να ακολουθήσουν και για τα αποτελέσματα που προκύπτουν. Από τα παραπάνω φαίνεται ότι η συνεργατική μάθηση και κατ’ επέκταση η αλληλεπίδραση οδηγεί και σε νέες μορφές εκπαίδευσης, όπως για παράδειγμα το παιχνίδι ρόλων. Σε μια τέτοια δραστηριότητα, γίνεται ανάθεση ρόλων μεταξύ των ομότιμων και αυτοί καλούνται μέσω της αλληλεπίδρασης να φτάσουν σε ένα αποτέλεσμα. Οι δύο πλευρές που εξετάζουν το θέμα από τη δική τους πλευρά μπορούν να εκφράσουν τις απόψεις τους, να κριτικάρουν τις αντίθετες και να οδηγηθούν σε καλύτερα μαθησιακά αποτελέσματα για όλους τους εμπλεκόμενους, αφού διατηρούν ενεργό ρόλο καθ’ όλη τη διάρκεια της δραστηριότητας.   * <http://tep.uoregon.edu/resources/librarylinks/articles/proscons.html> * <http://www.desire2learn.com/newsletters/Horizon/Issue20/articles/?id=4>   Κριτική (Κιουμουσίδου)  2 = συμφωνώ αλλά θα μπορούσε να είναι καλύτερη/πληρέστερη  Συμφωνώ με όσα γράφονται παραπάνω, αν και οι πηγές αφορούν περισσότερο τα θετικά στοιχεία της συνεργασίας και της ομαδικής εργασίας και λιγότερο την επίδραση που έχει στο άτομο η μεταφορά από μία ατομική εκπαίδευση σε μία που να περιλαμβάνει και κοινωνικές αλληλεπιδράσεις. | Η αλληλεπίδραση είναι ιδιαίτερα ενδιαφέρουσα, αλλά για να μπορέσει το άτομο να φτάσει στο σημείο αυτό, θα ήταν προτιμότερο αρχικά να εργαζόταν ατομικά. Μέσω της εξατομίκευσης ο μαθητής προβληματίζεται για τα αποτελέσματα και κατανοεί σε βάθος το πρόβλημα και τις πιθανές λύσεις του. Εστιάζει πιο εύκολα στο αντικείμενο που μελετά και αποκτά με τον τρόπο αυτό και γνώσεις αλλά και δεξιότητες. Αυτές είναι που θα του δώσουν τις βάσεις ώστε να μπορεί στη συνέχεια να αλληλεπιδράσει με άλλα άτομα στα πλαίσια μιας ομαδικής δραστηριότητας. Έπειτα, οι ομαδικές δραστηριότητες δεν ενεργοποιούν πάντα όλα τα μέλη της ομάδας με αποτέλεσμα άλλα να εργάζονται περισσότερο και άλλα λιγότερο, με τα τελευταία να μην επιτυγχάνουν τα επιδιωκόμενα αποτελέσματα κατά τη μάθηση. Μια ομαδική δραστηριότητα πρέπει να είναι οργανωμένη σωστά και να κινητοποιεί κατάλληλα όλους τους ομότιμους, αρχικά σε ατομικό επίπεδο (αφού έχουν αναλάβει το ρόλο τους) ώστε να δουλέψουν κατάλληλα. Συνεπώς, η ατομική εργασία είναι αναγκαία ώστε να λειτουργήσει σωστά μια αλληλεπιδραστική δραστηριότητα. Ο ρόλος της ατομικής μάθησης φαίνεται ότι είναι σημαντικός ακόμα και από το γεγονός ότι στην εποχή του mobile learning το ενδιαφέρον εστιάζεται στην ατομική μάθηση.   * <http://www.adlnet.gov/mobile-learning> * <http://serc.carleton.edu/introgeo/cooperative/whyuse.html>   **Κριτική (Βαβάμη)**  **2 = συμφωνώ αλλά θα μπορούσε να είναι καλύτερη/πληρέστερη**  Γενικά, συμφωνώ με τα επιχειρήματα που παρουσιάζονται και θεωρώ πως είναι σε ικανοποιητικό βαθμό πλήρης η επιχειρηματολογία. Απλά, θα μπορούσε να γίνει αναφορά σε περισσότερες πηγές και τα επιχειρήματα να επιβεβαιωθούν από τα αποτελέσματα σχετικών ερευνών. Πολύ εύστοχα τα παραδείγματα του Mobile learning και της αποστασιοποίησης κάποιων από τα μέλη μιας ομάδας, αφού και στα δύο είναι εμφανής η ανάγκη της ατομικής μάθησης και της έμφασης στις ατομικές ανάγκες. |

|  |  |
| --- | --- |
| 2:Media effectiveness is a myth | |
| Υποστηρικτής:Αλέξανδρος | **Κριτικός: Δήμητρα** |
| Το μέσο είναι ένα βοηθητικό εργαλείο που θα υποστηρίξει τη διαδικασία. Αυτό που έχει σημαντικό ρόλο για την εκπαιδευτική δραστηριότητα, είναι η μεθοδολογία και ο ρόλος του εκπαιδευτικού. Ο εκπαιδευτικός δίνει τα κατάλληλα κίνητρα στους μαθητές του λαμβάνοντας υπόψη τα ενδιαφέροντα, τις ιδιαιτερότητες και τις κλίσεις τους. Αυτό σημαίνει ότι η χρήση του μέσου, δεν εγγυάται την επίτευξη των επιθυμητών μαθησιακών αποτελεσμάτων. Λαμβάνοντας υπόψη τα παραπάνω δημιουργεί τα κατάλληλα σενάρια και παράλληλα, εκμεταλλεύεται το μέσο, χρησιμοποιώντας το σε ρόλο υποστηρικτικό για την εκπαιδευτική δραστηριότητα που έχει οργανώσει. Επιπλέον, οι άνθρωποι δέχονται ερεθίσματα από το εξωτερικό τους περιβάλλον και φυσικά το ίδιο ισχύει και για τους μαθητές. Αυτό σημαίνει ότι το πρώτο στοιχείο που αντικρίζουν μπαίνοντας στη σχολική τάξη, είναι ο εκπαιδευτικός. Συνεπώς, περιμένουν από αυτόν να οργανώσει τη δραστηριότητα και όχι από το μέσο που θα χρησιμοποιήσει. Και αυτό, σχετίζεται άμεσα με το γεγονός ότι το μέσο είναι αυτό που επηρεάζει την άμεση και αμφίδρομη επικοινωνία μεταξύ του εκπαιδευτικού και του μαθητή.   * <http://paidagwgos.blogspot.gr/2013/03/blog-post_4534.html> * <http://www.slideshare.net/vservou/lionarakis-methodos>   Κριτική (Κιουμουσίδου)  1 = δεν συμφωνώ γενικά – δέχομαι ορισμένα στοιχεία  Συμφωνώ για την αξία του εκπαιδευτικού, ωστόσο πιστεύω ότι αυτό που λέει το άρθρο και η συγκεκριμένη αρχή είναι ότι το μέσο από μόνο του δεν αρκεί για να προκαλέσει γνωστικές αλλαγές κάτι που δεν γίνεται ξεκάθαρο. Οι πηγές είναι αρκετά καλές ωστόσο η πρώτη ουσιαστικά αυτό που λέει είναι ότι το μέσον (κινητό τηλέφωνο) επηρεάζει σημαντικά τον τρόπο που λειτουργούν οι μαθητές και τους δημιουργεί την ανάγκη για κάτι αντίστοιχο και στη διδασκαλία. Οπότε μάλλον δεν ταιριάζει πολύ με την αρχή που παρουσιάζεται. Επίσης στο δεύτερο μέρος συμφωνώ με τις επιρροές από το περιβάλλον, ωστόσο δεν γίνεται ξεκάθαρη η θέση του μέσου μέσα στη διδασκαλία και άρα πώς το ίδιο το μέσον είτε από τον εκπαιδευτικό είτε από τον σχεδιαστή μπορεί να χρησιμοποιηθεί για να παράγει δύο διαφορετικά μαθησιακά αποτελέσματα. | Η χρήση του κατάλληλου μέσου βοηθά και υποστηρίζει σε ικανοποιητικό βαθμό τη μάθηση. Σε διάφορα αντικείμενα, η διδασκαλία τους ευνοήθηκε από τη χρήση κατάλληλου μέσου, όπως για παράδειγμα στο μάθημα του προγραμματισμού. Η εισαγωγή της εκπαιδευτικής ρομποτικής ή των μικρόκοσμων, ενεργοποιεί του μαθητές, προσελκύει την προσοχή τους και επιτυγχάνονται τα επιδιωκόμενα αποτελέσματα. Οι μαθητές, όχι μόνο μαθαίνουν να σκέφτονται και να προγραμματίζουν, αλλά έχουν πολλαπλά οφέλη. Αυτά είναι η πρωτοβουλία, η κοινωνικοποίηση, η κριτική σκέψη, η οργάνωση, η διαχείριση και η τήρηση των προθεσμιών. Όλα τα στοιχεία που αναφέρθηκαν είναι αναγκαία και χρήσιμα για τη συνέχεια της ζωής τους. Επιπλέον, η χρήση του διαδικτύου επιτρέπει τη λειτουργία των LMS αλλά και άλλων διαδικτυακών εφαρμογών, που παρέχουν πλήθος πληροφοριών και γνώσης. Forum, μαθήματα μέσω βίντεο και άλλα χρήσιμα εργαλεία βοηθούν στη μάθηση. Επιπρόσθετα, οι εκπαιδευτικοί με τη χρήση των μέσων, δίνουν τα απαραίτητα κίνητρα στους μαθητές, μπορούν να εξατομικεύσουν τη μάθηση και με διάφορους τρόπους να ανακαλύψουν τα κενά των μαθητών τους.   * <https://mcsotos.wordpress.com/2012/11/07/%CE%BF%CE%B9-7-%CF%83%CF%85%CE%BD%CE%AE%CE%B8%CE%B5%CE%B9%CE%B5%CF%82-%CF%84%CF%89%CE%BD-%CE%B9%CE%B4%CE%B9%CE%B1%CE%AF%CF%84%CE%B5%CF%81%CE%B1-%CE%B1%CF%80%CE%BF%CF%84%CE%B5%CE%BB%CE%B5%CF%83%CE%BC/> * <http://www.larissa.gr/data/synekdil/tzartz10%5C05.%CE%9A%CE%A5%CE%A1%CE%99%CE%91%CE%96%CE%97%CE%A3.pdf>   **Κριτική (Βαβάμη)**  **2 = συμφωνώ αλλά θα μπορούσε να είναι καλύτερη/πληρέστερη**  Μέσα από τα επιχειρήματα που παρουσιάζονται, παρατηρούμε περιπτώσεις, όπου τα μέσα έχουν καθοριστικό ρόλο και επηρεάζουν τη μάθηση. Το παράδειγμα της εκπαιδευτικής ρομποτικής είναι χαρακτηριστικό, τα μαθησιακά αποτελέσματα δεν θα ήταν τα ίδια αν δεν υπήρχαν τα ρομποτάκια, καθώς και οι δεξιότητες που αναπτύσσουν οι μαθητές. Αξίζει να τονίσουμε ότι θα μπορούσε να γίνει αναφορά σε περισσότερες πηγές και τα επιχειρήματα να επιβεβαιωθούν από τα αποτελέσματα σχετικών ερευνών. Τέλος, να προσθέσουμε ότι σχετικά με τον διδακτικό σχεδιασμό, καλό είναι να θυμόμαστε πως τα μέσα και οι μέθοδοι είναι άρρηκτα συνδεδεμένα. |

|  |  |
| --- | --- |
| 4:Α greater resemblance to face-to-face interactions is not necessarily better | |
| Υποστηρικτής:Αλέξανδρος | **Κριτικός: Δήμητρα** |
| Κατά την εκπόνηση μιας εργασίας, ή την περιγραφή μιας θέσης υπάρχει περισσότερος χρόνος για σκέψη, μελέτη και προβληματισμό με αποτέλεσμα, τα παραδοτέα που θα προκύψουν να είναι πιο καλά δομημένα και τεκμηριωμένα. Επιπρόσθετα, για την εκπόνηση ενός παραδοτέου, υπάρχει η δυνατότητα της αναζήτησης σχετικών πληροφοριών από το διαδίκτυο ή από μια βιβλιοθήκη. Σε μια εκπαιδευτική δραστηριότητα ο εκπαιδευτικός έχει τα χρονικά περιθώρια να αναζητήσει τις απαιτούμενες πληροφορίες για θέματα που δεν γνωρίζει και να τις μεταφέρει κατάλληλα στους μαθητές του. Από την άλλη πλευρά, οι μαθητές μέσω μιας πλατφόρμας ασύγχρονης εκπαίδευσης μπορούν να χρησιμοποιούν τα ενσωματωμένα εργαλεία εκφράζοντας τις απόψεις τις απορίες και τις σκέψεις τους, χωρίς να υπάρχει κανενός είδους περιορισμός (π.χ. χρονικός, ή φόβος για κάποια απορία που εξέφρασαν). Συνεπώς, η επικοινωνία με τα υπόλοιπα μέλη της δραστηριότητας γίνεται αρμονικά ώστε να επιτευχθεί μια συνεργατική δραστηριότητα.   * <http://bluejeans.com/blog/benefits-face-to-face-meetings>   Κριτική (Κιουμουσίδου)  3 = συμφωνώ πλήρως – αποδεκτή επιχειρηματολογία  Συμφωνώ με όσα αναφέρθηκαν παραπάνω καθώς τονίζεται το γεγονός της ελευθερίας που προσφέρει η ασύγχρονη επικοινωνία. Μία πολύ μικρή παράλειψη είναι τα επιπλέον χαρακτηριστικά που μπορεί να προσφέρονται όπως η καταγραφή της πορείας της επικοινωνίας. | Οι δραστηριότητες αυτού του είδους παρέχουν μια σειρά από πλεονεκτήματα. Η μετάδοση της ιδέας γίνεται άμεσα. Αυτό, γιατί η γνώση και η πληροφορία μοιράζονται ταυτόχρονα σε όλα τα μέλη μιας συνάθροισης. Αυτό συμβάλλει στην εξοικονόμηση χρόνου αλλά και την αποτελεσματικότητα της δραστηριότητας, αφού δε χάνεται χρόνος, μέχρι να ενημερωθούν οι απόντες. Επίσης, για κάθε ιδέα που εκφράζεται, πολύ γρήγορα γίνεται η ανατροφοδότηση από τα υπόλοιπα μέλη, ενώ η απαντήσεις στις αυθόρμητες ερωτήσεις είναι άμεσες. Αυτή η παράμετρος, έχει ευρεία εφαρμογή σε καταστάσεις καταιγισμού ιδεών (brainstorming) και συνεπώς το προϊόν που προκύπτει είναι αποτέλεσμα της συλλογικής προσπάθειας. Παράλληλα με τα παραπάνω, η μη λεκτική επικοινωνία, όπως για παράδειγμα ο τόνος της φωνής και οι εκφράσεις των προσώπων των συμμετεχόντων, δείχνουν άμεσα τις αντιλήψεις των υπόλοιπων μελών. Σε μια εκπαιδευτική δραστηριότητα, ο εκπαιδευτικός αλλά και οι μαθητές έχουν ενεργό ρόλο στην εξέλιξή της.   * <http://www.intellitrain.com.au/blog/financial-planning-courses/8-benefits-of-face-to-face-classroom-workshops/>   **Κριτική (Βαβάμη)**  **2 = συμφωνώ αλλά θα μπορούσε να είναι καλύτερη/πληρέστερη**  Η παραπάνω επιχειρηματολογία περιλαμβάνει σημαντικά πλεονεκτήματα της διαπροσωπικής αλληλεπίδρασης που εύστοχα υποστηρίζουν την πρόταση που σχολιάζεται. Η αναφορά στην αμεσότητα, στην ανατροφοδότηση, στην εξοικονόμηση χρόνου, στον καταιγισμό ιδεών καθώς και στη ενεργός συμμετοχή των μελών είναι κάποια από τα πλεονεκτήματα. Ακόμα, θα μπορούσαν να προστεθούν ως πλεονεκτήματα η συλλογική δέσμευση των συμμετεχόντων και η συν-διαμόρφωση ενός παραδοτέου, και το γεγονός ότι στην επικοινωνία μέσω υπολογιστή ο αποστολέας μπορεί να διαβιβάζει πληροφορίες καθώς και να έχει τη συνεργασία σε εξέλιξη, αλλά δεν έχει καμία εγγύηση ότι ο δέκτης λαμβάνει τη μετάδοση. Το τελευταίο αποτελεί ένα σημαντικό πρόβλημα όταν στην επικοινωνία παρεμβάλλεται κάποιο μέσο και δεν έχουμε διαπροσωπική επαφή. Καλό θα ήταν και θα προσέδιδε αξία στην επιχειρηματολογία η επαλήθευση των επιχειρημάτων μέσα από σχετικές έρευνες. |

|  |  |
| --- | --- |
| 6: Collaborative learning needs to be structured | |
| Υποστηρικτής: Δήμητρα | **Κριτικός: Αλέξανδρος** |
| Η συνεργατική μάθηση ανάλογα με το σκοπό της θα πρέπει να έχει και την αντίστοιχη δομή, που να εξυπηρετεί βέλτιστα τους στόχους της μάθησης. Όταν η συνεργασία είναι δομημένη, τότε οι μαθητές επικεντρώνονται στο εκπαιδευτικό υλικό και οδηγούνται σε καλύτερα μαθησιακά αποτελέσματα. Γι αυτό θα πρέπει να χρησιμοποιούνται συγκεκριμένα συνεργατικά σενάρια που θα ενθαρρύνουν την παραγωγική αλληλεπίδραση ανάμεσα σε μαθητές που συνεργάζονται, θα δομούν αλληλεπιδράσεις καθορίζοντας τις δραστηριότητες και τη σειρά των δραστηριοτήτων, θα ταξινομούν και θα αναθέτουν ρόλους.   * Ανοστόχος είναινα γνωρίσουνοι μαθητές ο ένας τον άλλον τότε θα πρέπει να υιοθετηθεί μια τεχνικήTeamBuilding (έχει 3 δομές: RoundRobin, Corners, και MatchMine). * Ανο στόχος είναι ο έλεγχος της πληροφορίας, τότε θα πρέπει να επιλεχθεί μία δομή ελέγχου (Masterystructure: NumberedHeadsTogether, Color-CodedCo-opCards, PairsCheck). * Αν ο στόχος του μαθήματοςείναι νακατανοήσουν οι μαθητές συγκεκριμένες έννοιες, τότεμιαδομήανάπτυξης ιδεών (ConceptDevelopment: Three-StepInterview, Think-Pair-Share, TeamWord-Webbing) * Εάν ο στόχος είναι να συνδυαστούν όλα τα παραπάνω τότε θα πρέπει να χρησιμοποιηθούν πολύ λειτουργικές δομές (Multifunctional: Roundtable, Inside-OutsideCircle, Partners, Jigsaw, Co-opCo-op)   Αντιλαμβανόμαστε λοιπόν, ότι ανάλογα με το στόχο της συνεργασίας θα πρέπει να υιοθετηθεί και η κατάλληλη δομή. Η πλήρως ελεύθερη συνεργατική μάθηση δεν είναι ωφέλιμη ούτε για τα άτομα ούτε για τις ομάδες, ανεξάρτητα από το αν υπάρχει ή όχι τεχνολογική υποστήριξη.   * <http://www6.svsu.edu/~efs/clstructures.htm> * <http://ldtprojects.stanford.edu/~deepakk/Structured_Collaboration_in_eLearning.pdf>   Κριτική (Βαβάμη)  2 = συμφωνώ αλλά θα μπορούσε να είναι καλύτερη/πληρέστερη  Ικανοποιητική η επιχειρηματολογία σε μεγάλο βαθμό και συμφωνώ με την άποψη ότι η συνεργατική μάθηση πρέπει να υποστηρίζεται από τη χρήση «συγκεκριμένων συνεργατικών σεναρίων, που θα ενθαρρύνουν την παραγωγική αλληλεπίδραση ανάμεσα σε μαθητές που συνεργάζονται». Οι περισσότερες έρευνες που αφορούν στο ζήτημα που μας απασχολεί, καταλήγουν στο συμπέρασμα ότι η συνεργασία πρέπει να είναι δομημένη. Στις πηγές που αναφέρονται υπάρχει μια σχετική έρευνα που παίρνει ως δεδομένο το γεγονός ότι η συνεργασία πρέπει να είναι δομημένη, κάτι που βασίζει σε προηγούμενες έρευνες. Τα επιχειρήματα, διαμορφώνουν μια άποψη υπέρ της πρότασης γύρω από το στόχο του μαθήματος, κάτι που φανερώνει τη σημασία της δομής για την επιτυχή συνεργατική μάθηση. | Η συνεργατική μάθηση δεν θα πρέπει να είναι πάντα δομημένη. Εξαρτάται από τον στόχο που πρέπει να επιτευχθεί, καθώς και από το είδος της σκέψης (higher/ orderthinking) που απαιτείται κατά την συνεργασία. Χρησιμοποιώντας ένα μη δομημένο χώρο συνεργασίας, οι μαθητές έχουν μεγαλύτερη ελευθερία και αίσθηση του ελέγχου στις δραστηριότητες τους.  Ο Cohen (1994) πρότεινε ότι οι αλληλεπιδράσεις μεταξύ συνεργατών (peer interactions) θα πρέπει να δομούνται (π.χ., με τη χρήση σταθερών ρόλων ή σεναρίων) ανάλογα με την πολυπλοκότητα του έργου που πρέπει ολοκληρωθεί κατά τη διάρκεια της συνεργασίας. Συγκεκριμένα, υποστήριξε ότι η συνεργατική μάθηση που σχεδιάστηκε για να προωθήσει την απόκτηση δεξιοτήτων χαμηλού επίπεδου (π.χ. απλή λειτουργία της μνήμης) είναι πιο αποτελεσματική όταν είναι έντονα δομημένη. Αντίθετα, αν εφαρμοστεί παρόμοιο επίπεδο δόμησης όταν οι συμμετέχοντες εργάζονται σε υψηλότερου επίπεδου δεξιότητες (π.χ. επίλυση σύνθετων προβλημάτων) είναι πιθανότερο να επιδράσει αρνητικά.   * <http://people.uncw.edu/caropresoe/EDN523/Yetter_EtAl_TED.pdf> * <https://smartech.gatech.edu/bitstream/handle/1853/25075/zimring_learning_sciences_2000.pdf?sequence=1> * <http://www.melta.org.my/majer/ParthakA.pdf>   **Κριτική (Κιουμουσίδου)**  **2 = συμφωνώ αλλά θα μπορούσε να είναι καλύτερη/πληρέστερη**  Συμφωνώ με όσα αναφέρθηκαν παραπάνω, για την διαρρύθμιση της δόμησης ανάλογα με το είδος της γνώσης που πρέπει να αποκτηθεί. Οι πηγές είναι πολύ καλές ωστόσο δεν ξέρω αν η τελευταία έχει κάποια σχέση με το θέμα καθώς αυτό στο οποίο εστιάζει είναι ο τύπος των ερωτηματολογίων για μία συνέντευξη εκπαιδευτικών και από όσο διάβασα και κατάλαβα δεν αναφέρεται σε κάτι σχετικό με συνεργασία και τον τρόπο δόμησής της. Ίσως να αντέγραψε κάποιο λάθος Link. |

|  |  |
| --- | --- |
| 9: Computing is more than computers | |
| Υποστηρικτής: Δήμητρα | **Κριτικός: Αλέξανδρος** |
| Η πληροφορική είναι η επιστήμη που ερευνά την κωδικοποίηση, διαχείριση και μετάδοση συμβολικών αναπαραστάσεων πληροφοριών. Ως επιστημονικό πεδίο, η πληροφορική περίπου ταυτίζεται με την επιστήμη υπολογιστών.  Η αυτοματοποιημένη υλοποίηση των μεθόδων της πληροφορικής βασίστηκε από την πρώτη στιγμή στους ηλεκτρονικούς υπολογιστές. Ωστόσο, πλέον με την πληροφορική δεν εννοούμε μόνο τους ηλεκτρονικούς υπολογιστές, καθώς έχουν ανακαλυφθεί πληθώρα συσκευών και εργαλείων που παρόλο που προγραμματίζονται, δεν είναι υπολογιστές. Τέτοια εργαλεία είναι τα smartphones, tablets, pdas, παιχνιδομηχανές, και διάφορα απτά αντικείμενα (tangibles), όπως τουβλάκια και ρομπότ. Η πληροφορική βρίσκεται παντού και όλα τα παραπάνω είναι εργαλεία με τα οποία μπορούμε να επιτύχουμε κοινωνική αλληλεπίδραση και συνεργασία. Το πιο απλό παράδειγμα είναι η επικοινωνία που μπορούμε να έχουμε με τη χρήση του κινητού τηλεφώνου μας ή ακόμη η συνεργασία μεταξύ παικτών σε ένα διαδικτυακό παιχνίδι που παίζεται με τη χρήση μιας παιχνιδομηχανής.  Η πληροφορική δεν έχει να κάνει πλέον με τους υπολογιστές αλλά είναι ένα αναπόσπαστο κομμάτι της καθημερινότητας μας.  Computing is not about computers any more. It is about living!   * <http://books.google.gr/books?id=xISYnIrGeJwC&pg=PA20&lpg=PA20&dq=computing+is+more+than+computers&source=bl&ots=BG3xjZl0qd&sig=0zy6HRJBWBuHvbBNtMMLwsroMy4&hl=el&sa=X&ei=bApsUavvEuiV7AaR2YDgAw&ved=0CHUQ6AEwCDgK#v=onepage&q=computing%20is%20more%20than%20computers&f=false> * <http://cs-www.bu.edu/AboutCS/WhatIsCS.pdf> * <http://www.brainyquote.com/quotes/quotes/n/nicholasne130283.html>   Κριτική (Βαβάμη)  3 = συμφωνώ πλήρως – αποδεκτή επιχειρηματολογία  Συμφωνώ πλήρως με τα επιχειρήματα που παρουσιάζονται, πολύ εύστοχη η αναφορά στην επιστήμη των υπολογιστών αρχικά και η σύνδεση με τις συσκευές. Οι φράσεις όπως «Η πληροφορική βρίσκεται παντού» και «Η πληροφορική δεν έχει να κάνει πλέον με τους υπολογιστές αλλά είναι ένα αναπόσπαστο κομμάτι της καθημερινότητας μας», πιστεύω πως αντικατοπτρίζουν την σημερινή πραγματικότητα για τον κλάδο της πληροφορικής και αποτελούν σημαντικά επιχειρήματα της πρότασης που σχολιάζεται. | Η πληροφορική ήταν και θα είναι υπολογιστές. Όλες οι συσκευές που ανακαλύπτονται όπως τα smartphones και τα tangibles είναι ουσιαστικά υπολογιστές σε μία πιο εξελιγμένη μορφή. Η ανθρώπινη επικοινωνία και οι κοινωνικές αλληλεπιδράσεις δεν πρόκειται να αντικατασταθούν από κανένα υπολογιστή, απλά μπορούν να διευκολύνουν ως ένα βαθμό την καθημερινότητα μας.   * Μάλιστα πολλές φορές η χρήση του υπολογιστή και άλλων συσκευών από μαθητές μπορεί να οδηγήσει σε αντίθετα αποτελέσματα, καθώς οι μαθητές ξοδεύουν λιγότερο χρόνο για τις σχολικές τους εργασίες και κατά συνέπεια δεν αναπτύσσουν ούτε τις βασικές δεξιότητες γραφής και ανάγνωσης,   **Κριτική (Κιουμουσίδου)**  **1 = δεν συμφωνώ γενικά – δέχομαι ορισμένα στοιχεία**   * Δέχομαι κάποια από τα παραπάνω ωστόσο δεν θεωρώ ότι είναι σωστά τεκμηριωμένη η απάντηση. Πέραν από το ότι δεν υπάρχουν πηγές (είναι και λίγο δύσκολο να βρεθεί κάτι σχετικό), νομίζω ότι εστιάζει στα αρνητικά των υπολογιστών και όχι στις διαφορετικές συσκευές που μπορούν να χρησιμοποιηθούν στην τάξη. Συμφωνώ ότι οι νέες συσκευές είναι και αυτές υπολογιστές ωστόσο είναι ο τρόπος που παρουσιάζονται που θα έπρεπε να εστιάσει αλλά και πώς αυτές δεν αποδίδουν στην τάξη ή ότι δεν προσφέρουν κάτι περισσότερο από τους κλασσικούς υπολογιστές. |

|  |  |
| --- | --- |
| 10. Some virtual communities effectively share knowledge | |
| Υποστηρικτής: Δήμητρα | **Κριτικός: Αλέξανδρος** |
| Οι εικονικές κοινότητεςείναιonlineκοινωνικά δίκτυαστα οποίαοι άνθρωποιμεκοινά ενδιαφέροντα, στόχους, ήπρακτικέςαλληλεπιδρούν για ναμοιράζονται πληροφορίεςκαιγνώση, και να συμμετέχουν σεκοινωνικές αλληλεπιδράσεις. Συνήθως τα άτομασυμμετέχουνσεεικονικές κοινότητες που σχετίζονται με το επάγγελμά τους ώστε να αναζητήσουν γνώσεις ή να επιλύσουν προβλήματα.  Σε μία εικονική κοινότητα, η γνώση διαμοιράζεται αποτελεσματικότερα, καθώς δεν υπάρχουν τοπικοί και χρονικοί περιορισμοί. Τα μέλη επικοινωνούν και αναπτύσσουν κοινωνικές αλληλεπιδράσεις ανεξάρτητα από αποστάσεις. Για παράδειγμα, ένα μέλος μιας εικονικής κοινότητας έχει ένα πρόβλημα και ο μόνος που να μπορεί να του δώσει τη λύση να είναι ένα άλλο μέλος που βρίσκεται σε διαφορετική πόλη. Εάν δεν υπήρχε η εικονική κοινότητα, τότε πιθανόν να μην μπορούσε να επιλύσει το πρόβλημά του.   * <http://www.sciencedirect.com/science/article/pii/S0167923606000583> * <http://adh.sagepub.com/content/10/4/541.abstract>   Κριτική (Βαβάμη)  2 = συμφωνώ αλλά θα μπορούσε να είναι καλύτερη/πληρέστερη  Αναφέρονται κάποια θετικά χαρακτηριστικά των εικονικών κοινοτήτων, όμως η επιχειρηματολογία δεν είναι πλήρης. Θα έπρεπε να δοθεί μεγαλύτερη έμφαση στο πως γίνεται αποδοτικά η διαμοίραση γνώσης σε τέτοιες κοινότητες με συγκεκριμένα παραδείγματα. | Ωστόσο, χωρίς άφθονη γνώση, οι εικονικές κοινότητες δεν μπορούν να έχουν μεγάλη αξία. Το περιεχόμενο, δηλαδή η γνώση των εικονικών κοινοτήτων είναι η ουσία. Το μέσο δεν κάνει πάντα τη διαφορά. Η μεγαλύτερη πρόκληση είναι να ενθαρρύνουμε τα μέλη μίας εικονικής κοινότητας να παρέχουν τη γνώση τους, δηλαδή να μοιραστούν τις γνώσεις τους μετα άλλα μέλη. Εάν τα μέλη γνωρίζουν γιατί θα πρέπει να επιλέξουν να μοιράζονται ή να μην μοιράζονται τις γνώσεις τους με άλλα μέλη της κοινότητας, τότε η γνώση διαμοιράζεται αποτελεσματικά. Εάν δεν προσδιοριστούν τα κίνητρα για την ανταλλαγή γνώσης μέσα σε μία εικονική κοινότητα, τότε το πιθανότερο είναι να αποτύχει η κοινωνική αλληλεπίδραση.   * <http://www.tandfonline.com/doi/abs/10.1080/10447318.2011.590121>   **Κριτική (Κιουμουσίδου)**  **2 = συμφωνώ αλλά θα μπορούσε να είναι καλύτερη/πληρέστερη**  Τονίζεται η σημασία της γνώσης σε μία κοινότητα και τον καθοριστικό ρόλο που αυτή παίζει ωστόσο περίμενα να διαβάσω λίγα παραπάνω για το γιατί μπορεί μία κοινότητα να αποτύχει να διαμοιράσει αυτή τη γνώση. |

**Τελική βαθμολογία: 24**